קירסטן דנסט

דנסט ב[[פסטיבל הסרטים בטורונטו, 2005]]דנסט ב[[פסטיבל הקולנוע בקאן, 2006|281x281 פיקסלים]]
קירסטן קרולין דנסט (באנגלית: Kirsten Caroline Dunst; נולדה ב-30 באפריל 1982) היא שחקנית קולנוע ודוגמנית אמריקאית. היא ביצעה את הופעת הבכורה שלה בסרטו של וודי אלן "סיפורי ניו יורק" <small>(1989),</small> ולאחר מכן זכתה להכרה על תפקידה בתור הערפדית קלאודיה בסרט האימה "ראיון עם הערפד" <small>(1994),</small> שזיכה אותה במועמדות לפרס גלובוס הזהב לשחקנית המשנה הטובה ביותר. היו לה גם תפקידים ראשיים בסרטים "נשים קטנות" <small>(1994)</small> "ג'ומנג'י" <small>(1995)</small> ו"חיילים קטנים" <small>(1998).</small>

בסוף שנות ה-90, דנסט עברה לככב בסרטי נוער, כולל הסאטירות "דיק" ו"יופי מקומי" וסרט הדרמה "חמש ילדות יפות" <small>(כולם ב-1999</small><small>).</small> בשנת 2000 היא כיכבה בתפקיד הראשי בסרט "מעודדות צמודות" שהפך במהרה לקאלט. היא זכתה לתשומת לב רחבה נוספת עבור תפקידה כמרי ג'יין ווטסון בסרט גיבורי העל "ספיידרמן" <small>(2002)</small> ובהמשכיו "ספיידרמן 2" <small>(2004)</small> ו"ספיידרמן 3" <small>(2007).</small> הקריירה שלה התקדמה עם תפקיד ראשי בטרגיקומדיה של קמרון קרואו "אליזבת טאון" <small>(2005),</small> ובתור הדמות הראשית בסרטה של סופיה קופולה "מארי אנטואנט" <small>(2006).</small>

בשנת 2011, דנסט כיכבה בדרמה האפוקליפטית "מלנכוליה" של הבמאי לארס פון טרייר, שזיכתה אותה בפרס פסטיבל קאן לשחקנית הטובה ביותר. ב-2015 היא גילמה את דמותה של פגי בלומקוויסט <small>(אנ')</small> בעונה השנייה של סדרת הפשע "פארגו", שזיכתה אותה במועמדות לפרס אמי ולפרס גלובוס הזהב. תפקידה הטלוויזיוני הבא של דנסט היה בסדרת הקומדיה השחורה "איך להפוך לאלוהים" <small>(2019)</small> ברשת שואוטיים, עבורו קיבלה מועמדות שלישית לפרס גלובוס הזהב. היא קיבלה מועמדות רביעית לפרס ומועמדות ראשונה לפרס אוסקר לשחקנית הטובה ביותר עבור הופעתה בדרמה הפסיכולוגית של ג'יין קמפיון "כוחו של הכלב" <small>(2021).</small>

== ביוגרפיה ==
דנסט נולדה בפוינט פלזנט, ניו ג'רזי שבארצות הברית. אביה של דנסט עבד עבור חברת המניות סימנס כמנהל שירותי רפואה, ואמה הייתה דיילת בחברת התעופה הגרמנית לופטהנזה. היא גם הייתה אמנית ובעלת גלריה. לדנסט, אח צעיר בשם כריסטיאן. אביה של דאנסט הוא גרמני, במקור מהמבורג, ואמה אמריקאית ממוצא גרמני ושוודי. עד גיל אחת עשרה, דנסט התגוררה בעיירה בריק <small>(אנ')</small>, ניו ג'רזי, ולמדה בבית הספר ראני בטינטון פולס <small>(אנ').</small>

ב-1993 היא עברה ללוס אנג'לס עם אמה ואחיה, לאחר שהוריה נפרדו. היא החלה לשחק בזמן שלמדה בתיכון נוטרדאם <small>(אנ')</small>, והמשיכה לעשות זאת לאחר שסיימה את לימודיה בשנת 2000. בשנות העשרה שלה היא התקשתה להתמודד עם תהילתה העולה, ובמשך תקופה האשימה את אמה שדחפה אותה לשחק בילדותה. עם זאת, היא אמרה מאוחר יותר כי לאמה "תמיד היו הכוונות הטובות ביותר". כשנשאלה אם יש לה חרטות על ילדותה, אמרה דאנסט, "טוב, זו לא דרך טבעית להתבגר, אבל זו הדרך שבה גדלתי ולא הייתי משנה אותה. יש לי את הדברים שלי לעבוד. אני לא חושבת שמישהו יכול לשבת ולומר, 'החיים שלי דפוקים יותר משלך'. לכל אחד יש את הבעיות שלו".

==קריירה==
דנסט החלה את הקריירה שלה בגיל שלוש כאשר הופיעה בפרסומות טלוויזיה. היא הוחתמה בפורד מודלס ובסוכנות הדוגמנות עלית. הופעתה הראשונה בטלוויזיה הייתה בשנת 1988, בתוכנית הטלוויזיה "סטרדיי נייט לייב", בה גילמה את דמות נכדתו של הנשיא, ג'ורג' הרברט ווקר בוש, לצידו של דיינה קארווי. כעבור שנה הופיעה בתפקיד משני בסרטו של וודי אלן, "סיפורי ניו יורק".

בשנת 1990 גילמה תפקיד קטן נוסף בסרטו של בריאן דה פלמה "מדורת ההבלים" <small>(אנ')</small> המבוססת על הרומן באותו שם <small>(אנ')</small> מאת טום וולף, בה גילמה את בתו של טום הנקס. בשנת 1993 השתתפה במספר פרקים בסדרות הטלוויזיה "מסע בין כוכבים: הדור הבא" ו"אחיות".

פריצתה הגדולה הגיעה בשנת 1994, בסרט "ראיון עם הערפד", המבוסס על ספרה של אן רייס ובו שיחקה לצד בראד פיט. על משחקה בסרט קיבלה דנסט שבחים רבים, ואף מועמדות לפרס גלובוס הזהב לשחקנית המשנה הטובה ביותר בסרט קולנוע. בעקבות הסרט זכתה דנסט להופיע במספר תפקידים ראשיים נוספים, כמו ב"נשים קטנות" וב"ג'ומנג'י". לאחר מכן השתתפה דנסט במספר סרטים פחות מפורסמים, כ"אמא לילה", "לב אמיתי", ו"מגדל האימה". בשנת 1997 השתתפה בסדרה האנתולוגית של ABC "אקדח" בהפקתו של רוברט אלטמן, והופיעה במספר פרקים בסדרת הטלוויזיה "ER", וכמו כן דיבבה את קולה של אנסטסיה הצעירה בסרט באותו שם. באותה שנה השתתפה בנוסף בסרטו של בארי לוינסון "לכשכש בכלב".

בשנת 1999, לאחר שסירבה להשתתף בסרט "אמריקן ביוטי", השתתפה דנסט במספר סרטים נוספים, "חמש ילדות יפות", "יופי מקומי", "חשבון השטן" ו"דיק". לאחר סיום לימודיה בשנת 2000, המשיכה דנסט להופיע בסרטים פחות ידועים, אם כי בתפקידים ראשיים. בין היתר שיחקה באותה שנה ב"הכל נשכח", "העורב 3", "עמוקות" ו"בלוז לעיר המזל". באותה שנה הופיעה בתפקיד ראשי בשובר הקופות "מעודדות צמודות", וכעבור שנה בתפקידים ראשיים במספר סרטים מצליחים נוספים - "להתגבר", "את מטורפת... אתה חתיך" לצד ג'יי הרננדז ו"המיאו של החתול".

בשנת 2002, גילמה דנסט את אחד מתפקידיה המוכרים ביותר, מרי ג'יין ווטסון בסרט "ספיידרמן". הסרט היה לאחד הסרטים בעל ההכנסות הגבוהות ביותר אי פעם, ודנסט זכתה לשבחים על משחקה. בשנת 2003 שיחקה בסרטים "לוויטי" ו"חיוך של מונה ליזה", ובשנת 2004 בשניים מהסרטים המצליחים ביותר של אותה שנה - "ספיידרמן 2" ו"שמש נצחית בראש צלול". משחקה ב"שמש נצחית בראש צלול" נחשב לאחד הטובים ביותר שלה, ומספר סקרים אף בחרו בה כאחת השחקניות הטובות של השנה. בנוסף הופיעה דנסט באותה שנה בסרט,"וימבלדון - אהבה בלבן".

בשנת 2005 כיכבה דנסט בסרט "אליזבת טאון" לצידו של אורלנדו בלום, ובשנת 2006 גילמה את דמותה של מארי אנטואנט בסרט "מארי אנטואנט". במאי 2007 יצא הסרט "ספיידרמן 3", בו גילמה פעם נוספת את דמותה של מרי ג'יין.

באוקטובר 2006 הודיעה דנסט כי בכוונתה לקחת הפסקה ממשחק, וזאת על מנת להתחיל בלימודי אמנות.

במאי 2011 זכתה דנסט בפרס השחקנית הטובה ביותר של פסטיבל קאן על תפקידה בסרט הדרמה "מלנכוליה".
בשנת 2012 הופיעה דנסט בסרט "הפוכים" לצידו של ג'ים סטרג'ס, בסרט "בדרכים" שמבוסס על ספרו באותו שם של ג'ק קרואק ובסרט הקומי "הרווקה".

בשנת 2013, השתתפה בסרטה של סופיה קופולה "בלינג רינג" בהופעת קמע בתפקיד עצמה ובסרטו של אדם מקיי "חדשות בהפרעה". בשנת 2014 כיכבה בסרט "שני פנים לינואר" והתארחה בפרק בסדרה "קוסמוס: מסע לחלל".
בשנת 2015 הופיעה בעונה השנייה של הסדרה "פארגו", בתפקיד של פגי בלומקוויסט. על תפקידה זה הייתה מועמדת לפרס אמי ולפרס גלובוס הזהב לשחקנית ראשית בסדרת דרמה.

בשנת 2016 שיחקה בדרמה עטורת השבחים "מאחורי המספרים" לצידן של טראג'י פ. הנסון ואוקטביה ספנסר.

בשנת 2017 שיחקה בסרטה של סופיה קופולה "הפיתוי", ושיחקה בפרק של הסדרה האנתולוגית "מראה שחורה". בשנת 2018 גילמה את אגאתה כריסטי בפרק של סדרת המערכונים "היסטוריה שתויה" של ערוץ קומדי סנטרל.

בשנת 2019 החלה לככב בסדרת הטלוויזיה "איך להפוך לאלוהים", קומדיה שחורה של רשת Showtime. בסדרה היא גילמה את קריסטל סטאבס, ומשמשת גם כמפיקה בפועל של הסדרה. דנסט זכתה לשבחים עבור תפקידה, ואף הייתה מועמדת לפרס גלובוס הזהב לשחקנית הטובה ביותר בסדרת קומדיה או סדרה מוזיקלית.

בשנת 2021 כיכבה דנסט בסרטה של ג'יין קמפיון "כוחו של הכלב" לצידו של בן זוגה ג'סי פלמונס.

=== בימוי ===
בשנת 2007 ביימה וכתבה את הסרט הקצר "Welcome". בשנת 2010 ביימה את סרטה השני, גם הוא סרט קצר בשם "Bastard", אותו גם כתבה.

== אקטיביזם ==
בספטמבר 2008, השתתפה במופע סטנד-אפ שכל רווחיו הוקדשו לקרן מחקר למחלת הסרטן. ב-5 בדצמבר 2009, היא השתתפה בטלטון במקסיקו למען גיוס כספים לשיקום ילדים חולי סרטן.

באוקטובר 2023, דנסט, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

==חיים אישיים==
בשנת 2001, דנסט רכשה בית בשכונת טולוקה לייק <small>(אנ')</small> בלוס אנג'לס, ומכרה אותו בספטמבר 2019 תמורת 4.5 מיליון דולר. בשנת 2010, היא מכרה נכס בשכונת הוליווד הילס <small>(אנ')</small> בלוס אנג'לס, תמורת 1.4 מיליון דולר. דנסט הייתה הבעלים של דירה בדאונטאון מנהטן, ניו יורק שאותה פרסמה למכירה ב-2017.

בתחילת 2008, סבלה דנסט מדיכאון קליני, וטופלה בבית החולים ביוטה. בשנת 2011, התאזרחה כגרמנית (מאביה הגרמני), זאת בנוסף לאזרחות האמריקאית שלה (מלידה).

דנסט יצאה עם השחקן היהודי-אמריקאי, ג'ייק ג'ילנהול בין השנים 2002–2004. בשנת 2012, החלה לצאת עם השחקן גארט הדלונד, איתו שיחקה בסרט "בדרכים" <small>(2012)</small>. הזוג התארס באוגוסט 2015 ונפרד באפריל 2016. לאחר מכן באותה שנה, החלה בזוגיות עם עמיתה לסדרה "פארגו", השחקן ג'סי פלמונס, וב-2017 הם התארסו.
ב-3 במאי 2018 נולד בנם הראשון, אניס, ובמרץ 2021, נולד בנם השני, ג'יימס. דנסט ופלמונס נישאו ביולי 2022 באתר נופש באוצ'ו ריוס <small>(אנ')</small>, ג'מייקה.

ב-31 באוגוסט 2014, לצידן של מפורסמות נוספות, דלפו לאינטרנט תמונות עירום של דנסט כחלק מהפריצה ההמונית לחשבונות iCloud של ידוענים.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1989
|סיפורי ניו יורק
|הבת של ליסה
|
|-
|1990
|מדורת ההבלים <small>(אנ')</small>
|קמפבל מק'וי
|
|-
|1991
|High Strung
|ילדה קטנה
|
|-
| rowspan="4" |1994
|Greedy
|ג'ולין
|
|-
|ראיון עם הערפד
|קלאודיה
|מועמדת פרס גלובוס הזהב לשחקנית המשנה הטובה ביותר בסרט קולנוע <small>(1995)</small>
|-
|נשים קטנות
|איימי מארץ'
|
|-
|The Mystery of the Third Planet
|אליסה סלזנבה
|דיבוב
|-
| rowspan="2" |1995
|The Snow Queen
|גרדה
|דיבוב
|-
|ג'ומנג'י
|ג'ודי שפרד
|
|-
|1996
|אמא לילה
|רסי נות'
|
|-
| rowspan="2" |1997
|אנסטסיה
|הנסיכה אנסטסיה
|דיבוב
|-
|לכשכש בכלב
|טרייסי לימי
|
|-
| rowspan="4" |1998
|שירות המשלוחים של קיקי
|קיקי
|דיבוב
|-
|חיילים קטנים
|קריסטי פימפל
|
|-
|כשהמין היפה שובת
|ורנה וון סטפן
|
|-
|The Animated Adventures of Tom Sawyer
|בקי תאצ'ר
|דיבוב
|-
| rowspan="4" |1999
|True Heart
|בוני
|
|-
|יופי מקומי
|אמבר אטקינס
|
|-
|חמש ילדות יפות
|לוקס ליסבון
|
|-
|דיק
|בטסי ג'ובס
|
|-
| rowspan="4" |2000
|העורב 3
|ארין רנדל
|
|-
|בלוז לעיר המזל
|לידה דוילס
|
|-
|מעודדות צמודות
|טורנס שיפמן
|
|-
|Deeply
|סילי
|
|-
| rowspan="4" |2001
|אהבה לאורך כל הדרך
|קלי וודס
|
|-
|את מטורפת, אתה חתיך
|ניקול אוק'לי
|
|-
|המיאו של החתול
|מריון דייוויס <small>(אנ')</small>
|
|-
|Lover's Prayer
|זינאידה
|
|-
|2002
|ספיידרמן
|מרי ג'יין ווטסון
|
|-
| rowspan="3" |2003
|לוויטי
|סופיה מלינגר
|
|-
|קהינה: הנבואה
|קהינה
|דיבוב
|-
|חיוך של מונה ליזה
|בטי וורן
|
|-
| rowspan="3" |2004
|שמש נצחית בראש צלול
|מארי סוובו
|
|-
|ספיידרמן 2
|מרי ג'יין ווטסון
|
|-
|וימבלדון - אהבה בלבן
|ליזי ברדבורי
|
|-
|2005
|אליזבת טאון
|קלייר קולבורן
|
|-
|2006
|מארי אנטואנט
|מארי אנטואנט
|
|-
| rowspan="2" |2007
|Welcome
|
----
|סרט קצר; במאית ותסריטאית
|-
|ספיידרמן 3
|מרי ג'יין ווטסון
|
|-
|2008
|איך לאבד חברים ולהרחיק אנשים
|אליסון אולסן
|
|-
| rowspan="2" |2010
|כל הדברים הטובים
|קייטי מארקס
|
|-
|Bastard
|
----
|סרט קצר; במאית ותסריטאית
|-
|2011
|מלנכוליה
|ג'סטין
|זוכת פרס השחקנית הטובה ביותר בפסטיבל הקולנוע בקאן <small>(2011)</small>
מועמדת פרס האקדמיה האירופית לקולנוע לשחקנית הטובה ביותר <small>(2011)</small>
|-
| rowspan="3" |2012
|הרווקה
|ריגן קרופורד
|
|-
|בדרכים
|קמיל מוריארטי
|
|-
|הפוכים
|עדן
|
|-
| rowspan="2" |2013
|בלינג רינג
|עצמה
|
|-
|חדשות בהפרעה
|טרוסיאוס
|
|-
|2014
|שני פנים לינואר
|קולט מקפרלנד
|
|-
| rowspan="2" |2016
|ספיישל חצות
|שרה טומלין
|
|-
|מאחורי המספרים
|ויויאן מיטשל
|
|-
| rowspan="2" |2017
|הפיתוי
|אדווינה דאבני
|
|-
|וודשוק
|תרזה
|
|-
|2021
|כוחו של הכלב
|רוז גורדון
|מועמדת פרס אוסקר לשחקנית המשנה הטובה ביותר <small>(2022)</small>
מועמדת פרס גלובוס הזהב לשחקנית המשנה הטובה ביותר בסרט קולנוע <small>(2022)</small>

מועמדת פרס גילדת שחקני המסך לשחקנית המשנה הטובה ביותר <small>(אנ') (2022)</small>
|-
| 2024
| הקרב על אמריקה
|לי סמית'
|
|-
|TBA
|Rhubarb
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="3" |1993
|Darkness Before Dawn
|סנדרה הצעירה
|סרט טלוויזיה של NBC
|-
|אחיות
|קיטן מרגוליס
|2 פרקים
|-
|מסע בין כוכבים: הדור הבא
|הדריל
|פרק: "Dark Page"
|-
| rowspan="2" |1996
|The Siege at Ruby Ridge
|שרה וויבר
|סרט טלוויזיה של CBS
|-
|מגע של מלאכים
|איימי אן מק'וי
|פרק: "Into the Light"
|-
|1996–1997
|ER
|צ'ארלי צ'ימינגו
|6 פרקים
|-
| rowspan="3" |1997
|Tower of Terror
|אנה פטרסון
|סרט טלוויזיה של ABC
|-
|בגבולות המסתורין <small>(אנ')</small>
|ג'ויס טיילור
|פרק: "Music of the Spheres"
|-
|Gun
|סנדרה
|פרק: "The Hole"
|-
| rowspan="2" |1998
|Stories from My Childhood
|גרטה / אליס
|דיבוב; 2 פרקים
|-
|Fifteen and Pregnant
|טינה ספנגלר
|סרט טלוויזיה של Lifetime
|-
|1999
|חשבון השטן
|חנה שטרן
|סרט טלוויזיה של שואוטיים
|-
| rowspan="2" |2014
|קוסמוס: מסע לחלל
|ססיליה פיין-גפושקין
|דיבוב; פרק: "Sisters of the Sun"
|-
|פורטלנדיה
|קים
|פרק: "Sharing Finances"
|-
|2015
|פארגו
|פגי בלומקוויסט <small>(אנ')</small>
|תפקיד ראשי (עונה 2); 10 פרקים
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה <small>(2016)</small>

מועמדת פרס אמי לבידור בפריים טיים לשחקנית ראשית במיני-סדרה או בסרט <small>(אנ')</small> <small>(2016)</small>
|-
|2017
|מראה שחורה
|עובדת של קליסטר
|פרק: "USS Callister"
|-
|2018
|היסטוריה שתויה
|אגתה כריסטי
|פרק: "Drunk Mystery"
|-
|2019
|איך להפוך לאלוהים
|קריסטל סטאבס
|תפקיד ראשי; 10 פרקים
גם מפיקה בפועל
מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית <small>(2020)</small>
|}

==קישורים חיצוניים==

* 

* מיכל הניג, [http://www.nrg.co.il/online/47/ART2/091/766.html לאן נעלמה קירסטן דנסט?], nrg, 15.4.2010
* 
* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:פמיניסטיות אמריקאיות
קטגוריה:אמריקאיות ממוצא גרמני
קטגוריה:אמריקאיות ממוצא שוודי
קטגוריה:זוכי פרס בחירת הנוער
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
קטגוריה:זוכות פרס סאטורן לשחקנית ראשית בקולנוע
קטגוריה:זוכי פרס סאטורן לשחקן צעיר בקולנוע